
Avaliku ürituse „Infotelk Ukraina põgenikele ja suveüritus vabatahtlikele“ loa taotluse rahuldamine

1. Asjaolud ja menetluse käik
Eraisik Johanna Rannula esitas Narva Linnavalitsusele avaliku ürituse loa taotluse. Johanna Rannula kavandab läbi viia 07.–13.07.2022 kell 9.00–23.00 avaliku ürituse „Infotelk Ukraina põgenikele ja suveüritus vabatahtlikele“. Ürituse peamine väljund on infotelk, kus vabatahtlikud pakuvad abi ja infot Ukraina põgenikke ja suunavad neid edasi. Ürituse teine väljund on nädala lõpus toimuv õhtune üritus, kuhu on kutsutud Narva vabatahtlikud. Üritusel osalejate eeldatav arv on kuni 100 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Johanna Rannula taotlus avaliku ürituse „Infotelk Ukraina põgenikele ja suveüritus vabatahtlikele“ läbiviimiseks.
3.2. Ürituse läbiviimise kohaks on Peetri platsi haljakul Narva logo läheduses, Narva.
3.3. [bookmark: _Hlk107578811]Avalik üritus toimub 07.–13.07.2022 kell 9.00–23.00. 
3.4. Avaliku ürituse korraldajaks on Johanna Rannula, isikukood: 49005210218, Lüganuse tee 14, Lüganuse vald, Ida-Virumaa, 
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

